b'\n_START_ARTICLE_\nBitcoin\n_START_PARAGRAPH_\nBitkoinas\xc2\xa0(angl. Bitcoin; BTC) \xe2\x80\x93 kriptovaliuta, kuria kei\xc4\x8diamasi decentralizuotu P2P (angl. Peer-to-peer) tinklu. Bitkoinas yra kotiruojama valiuta ir \xc5\xa1iai dienai jos galima \xc4\xafsigyti valiut\xc5\xb3 bir\xc5\xbeose bei bitkoin\xc5\xb3 keityklose._NEWLINE_\xe2\x80\x9eBitcoin\xe2\x80\x9c pagal rinkos kapitalizacij\xc4\x85 yra brangiausiai \xc4\xafvertinta valiuta. 2017 m. bitkoinas tapo spekuliacij\xc5\xb3 taikiniu, jo kaina taip smarkiai svyravo, jog su valiuta buvo nebegalima atsiskaityti internetu. Atsiradus daugybei tarpinink\xc5\xb3 padid\xc4\x97jo ir bitkoino vagys\xc4\x8di\xc5\xb3 rizika, \xc4\xafvairi\xc5\xb3 suk\xc4\x8di\xc5\xb3. Anonim\xc5\xa1kumas j\xc5\xb3 d\xc4\x97ka taip pat i\xc5\xa1nyko.\n_START_SECTION_\nApib\xc5\xabdinimas\n_START_PARAGRAPH_\nIki 2140\xc2\xa0m. visuotinas galutinis \xc5\xa1i\xc5\xb3 pinig\xc5\xb3 kiekis pasieks 21 mln. bitkoin\xc5\xb3, ir nustos aug\xc4\x99s. Bitkoin\xc5\xb3 skai\xc4\x8dius niekuomet neper\xc5\xbeengs \xc5\xa1ios ribos. Nauji bitkoinai atsiranda palaipsniui, ir yra gaminami nari\xc5\xb3 palaikan\xc4\x8di\xc5\xb3 \xc5\xa1\xc4\xaf tinkl\xc4\x85. Pagaminam\xc5\xb3 bitkoin\xc5\xb3 kiekis bet kuriuo laiko momentu proporcingas tam, kiek skai\xc4\x8diavimo i\xc5\xa1tekli\xc5\xb3 konkretus kompiuteris paskyr\xc4\x97._NEWLINE_Programos savininkas turi skirti papildom\xc5\xb3 kompiuterini\xc5\xb3 paj\xc4\x97g\xc5\xb3, kad programa gal\xc4\x97t\xc5\xb3 spr\xc4\x99sti specialius matematinius u\xc5\xbedavinius. Juos i\xc5\xa1sprendus, programos savininkas gauna bitkoin\xc5\xb3. Kuo toliau, tuo u\xc5\xbedaviniai tampa sunkesni ir juos programa sprend\xc5\xbeia ilgiau._NEWLINE_Tok\xc4\xaf veikimo princip\xc4\x85 specialiai 2009\xc2\xa0m. sugalvojo programos k\xc5\xabr\xc4\x97jas, paslaptingas programuotojas, pasivadin\xc4\x99s Satoshi Nakamoto vardu. Jis siek\xc4\x97 sukurti valiut\xc4\x85, kuri b\xc5\xabt\xc5\xb3 atspari infliacijai. D\xc4\x97l to bitkoin\xc5\xb3 programa sukurta taip, kad b\xc5\xabt\xc5\xb3 galima pagaminti tik 21 mln. bitkoin\xc5\xb3. \xc5\xa0is skai\xc4\x8dius bus pasiektas ma\xc5\xbedaug 2140 metais. Bitkoin\xc5\xb3 i\xc5\xa1mokama suma dalinasi i\xc5\xa1 dviej\xc5\xb3 kas ketverius metus, 2009 metais 50BTC kas 10 minu\xc4\x8di\xc5\xb3, po 4 met\xc5\xb3 25BTC kas 10 minu\xc4\x8di\xc5\xb3 ir taip toliau.'